Klipper har også trykkompensasjon som er en parameter som kompenserer for trykkoppbygningen i dysen under akselerasjoner for jevnere og mer presis utskrift. Den fungerer ved at ekstruderingen fremføres raskere under kraftige akselerasjoner, og fremføres saktere under kraftige deselerasjoner. På denne måten kan man oppnå jevnere linjer ved høy 3D-skrivehastighet. Trykkompensasjon kalibreres vanligvis per materialtype (PLA, ABS, PETG, og så videre), men kan til og med kalibreres for hver spesifikke spole. Modellen hensyntar filamentets elastisitet, viskositet, trykk og flyt.